cyanic-selkie/wikianc huggingface dataset:
Azincourtin taistelu
Edellisenä päivänä oli kuitenkin ollut rankkasade, ja taistelukenttä oli muuttunut mutavelliksi. Taistelukentän mutainen maasto suosi englantilaisia, sillä huonokuristen ja heikosti johdettujen ranskalaisritareiden oli vaikea taistella syvässä mudassa. Sivustojen ratsuväkihyökkäys ei päässyt mutaisen maaston takia täyteen laukkaan, ja molemmat rynnäköt kilpistyivät pitkäjousien nuoliin.
Keskustassa ranskalaiset ritarit hyökkäsivät jalan. Koska kunnollista johtamisjärjestelmää ei ollut, sulkeisjärjestyksen rivit ja ruodut hajosivat vaikeassa maastossa, ja järjestys puuroutui kaoottiseksi. Tilannetta pahensi englantilaisten jousimiesten ammunta. Vaikka itse ammunta aiheutti vain vähän tappioita, ritarit joutuivat kuitenkin kiinnittämään huomionsa itsensä suojaamiseen, mikä aiheutti vielä enemmän kaaosta. Kun ranskalaisritarien rynnäkkö kohtasi englantilaisritarien rivit, se oli täysin epäjärjestyksessä ja miehet olivat pakkautuneet tungokseen.
Perkeros
Perkeros on JP Ahosen piirtämä ja Ahosen yhdessä KP Alaren kanssa käsikirjoittama sarjakuvaromaani, jonka julkaisi WSOY vuonna 2013.
Summer Party
Summer Party on Hurriganes-yhtyeestä tutun Cisse Häkkisen toinen sooloalbumi. Se julkaistiin vuonna 1979.
Teendreams
Teendreams on Hurriganes -yhtyeestä tutun Cisse Häkkisen vuonna 1976 julkaistu ensimmäinen sooloalbumi. Teendreams oli vähän aikaa Suomen myydyimmän albumin paikalla.
Albumin kappaleet koostuvat pääasiassa 1960-luvun rock- ja poplauluista. "Lesson(s) in Love" ja "Living Doll" ovat Cliff Richardin kappaleita. "Calendar Girl" on Neil Sedakan hitti hänen kuuluessaan tunnettuun ammattisäveltäjä -sanoittajapariin. "Runaround Sue" on Dionin ykköshitti.
"From a Window" on Paul McCartneyn kirjoittama Billy J. Kramer & The Dakotasin suuri hitti. "Sealed with a Kiss" on Brian Hylandin tunnetuksi tekemä laulu. "Because" on lainattu Dave Clark Fivelta. "Beautiful Dreamer" on ikivihreä amerikkalainen sävellys vuodelta 1864. "Saturday Night Out" on lainattu The Searchersin kautta. "Be My Baby" on tuottaja/sovittaja/säveltäjä Phil Spectorin talliin kuuluneen naispuolisen laulutrio The Ronettesin kappale.
Kappaleet
LP-levyn A-puoli päättyy kappaleeseen "Be My Baby".
Kappaleiden sovituksista vastaavat yhdessä H. Aaltonen ja C. Häkkinen.
Veronan maakunta
Veronan maakunta on yksi Italian maakunnista. Se sijaitsee Veneton alueen länsiosassa, Gardajärven itäpuolella Pohjois-Italiassa. Se rajoittuu Vicenzan, Padovan, Rovigon, Mantovan, Brescian ja Trenton maakuntiin ja käsittää 98 kuntaa.
Veronan maakunnassa on runsaat 900 000 asukasta. Maakunnan pääkaupunki on Verona, jonka väkiluku on noin 250 000.
Veronan maakunta on yksi Italian tärkeistä viinintuotantoalueista, jossa tuotetaan muun muassa Valpolicella- ja Bardolino-punaviinejä sekä Soave- ja Bianco di Gustoza -valkoviinejä.
Pelomedusidae
Pelomedusidae on sivutaivuttajien alalahkoon kuuluva kilpikonnaheimo. Siihen luetaan 27 lajia, jotka jaetaan kahteen sukuun. Aiemmin Pelomedusidae sisälsi myös Podocnemidae-heimon, jolloin se jaettiin kahteen alaheimoon, Pelomedusinae sekä Podocneminae. Tätä laajempaa heimoa kutsuttiin nimellä arraukilpikonnat, mutta nykyään tätä nimeä käytetään Podocnemidae-heimosta, johon varsinainen arraukilpikonna (Podocnemis expansa) kuuluu.
Pelomedusidae-heimon kilpikonnia tavataan Saharan eteläpuolisessa Afrikassa, Madagaskarilla ja Seychelleillä. Lajit ovat keskikokoisia, ja niiden kilven pituus vaihtelee 12 sentistä 30 senttiin.
Enphin
ENPHIN (aiemmin PH ja sitä ennen Mr. Peter Hayden) on suomalainen yhtye, joka on perustettu vuosituhannen alussa Pohjois-Satakunnassa Kankaanpäässä. Yhtyeen musiikkityyli on kaikkea raskaasta post-metalista, tantrisen space rockin kautta kosmiseen doomiin. Yhtyeen ulosannin tyylisuuntausten kirjo on laaja, jonka vuoksi genre-määritelmät ovat usein kiinni määrittelijän omasta kokemustausta.
Yhtyeen ensimmäinen virallinen julkaisu First Cycle Complete julkaistiin vuonna 2006 ja ensimmäinen täyspitkä albumi Faster Than Speed vuonna 2010. Vuonna 2017 yhtye alkoi viitata itseensä vain logonsa PH-monogrammilla, siirtyi Svart Recordsille ja julkaisi neljännen täyspitkänsä Eternal Hayden sekä esiintyi Tanskassa Roskilde Festivalilla.
Elokuussa 2019 Svart Records tiedotti PH:n viidennen albumin julkaisusta. Osiris Hayden nimeä kantava levy julkaistiin marraskuun ensimmäisenä päivä. Albumin julkaisua edelsi singlejen Justified ja Origo julkaisu.
Huhtikuussa 2021 Roadburn Festivaalin digitaalisen version yhteydessä Pelagic Records ilmoitti yhtyeen tehneen sopimuksen yhtyeen kanssa ja tuleva levy tultaisiin julkaisemaan ENPHIN -nimen alla. Maaliskuussa 2022 Pelagic Records julkisti yhtyeen kuudennen, kesäkuussa julkaistavan, albumin kantavan nimeä End Cut. Samalla julkaistiin tulevan levyn ensimmäinen single Cut Flesh. Vuosi End Cut albumin julkaisun jälkeen yhtye julkaisi sen materiaaliin perustuvan remix-levyn Re-cut. Vain digitaalisissa palveluissa julkaistu levy koostuu suomalaisten elektronisen musiikin artistien, yhtyeen jäsenten sivuprojektien ja mm. Oranssi Pazuzun jäsenten tekemistä remixeistä.
Jäsenet
Nykyinen kokoonpano
Eleanor Put Your Boots On
Eleanor Put Your Boots On on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta You Could Have It So Much Better. Se nousi Britannian singlelistalla parhaimmillaan sijalle 30.
Singlen B-puolena julkaistiin kappale ”Wine in the Afternoon”. Molemmille kappaleille kuvattiin myös musiikkivideot, jotka julkaistiin muun muassa videopalvelu YouTubessa.
Titta Heikkilä
right|thumb|Titta Heikkilä Titta Heikkilä (s. 2. lokakuuta 1968) on espoolainen kirjailija ja ekonomi sekä kolmen lapsen äiti, joka on kirjoittanut kustannusosakeyhtiö Tammen vuonna 2014 julkaiseman komediallisen Rakkauden ruletti -romaanin. Titta Heikkilä on SOK:n pääjohtajan Taavi Heikkilän sisko.
Ketokultasiipi
Ketokultasiipi (Lycaena hippothoe) on sinisiipisten heimoon kuuluva pienikokoinen päiväperhonen. Laji esiintyy palearktisella alueella ja siitä on kuvattu useita alalajeja ja muotoja esiintymisalueen eri osista.
Koko ja ulkonäkö
pienoiskuva|200px|left|Naaras Ketokultasiiven etusiiven pituus on yleensä 14–19 mm. Suomessa on mitattu siipien kärkiväliksi 27–34 mm. Siipien värityksessä ja kirjailuissa esiintyy asteittaisia muuntelusarjoja eli kliinejä.
Päämuodolla koiraan siipien yläpinnan pohjaväri on tumman kuparinpunainen. Siipien ulkoreuna ja takasiipien takaosa ovat mustanruskeat. Etusiipien yläpinnan etu- ja ulkoreunassa ja takasiipien takaosassa on sinipunaista kehnää ja siivissä on mustat keskitäplät. Naaraalla etusiipien yläpuoli on vaaleamman oranssi. Siiven keskellä on kaksi mustaa täplää ja ulkoreunassa rinnakkain kaksi riviä teräväreunaisia mustia täpliä. Takasiipien yläpuoli on pohjaväriltään tummanruskea ja ulkoreunassa on oranssi juova. Molemmilla sukupuolilla etusiipien alapinnat ovat oranssit ja takasiiven alapinnan pohjaväri on vaalean harmahtava. Alapinnoilla on mustia, valkoreunaisia täpliä ja takasiivessä oranssi reunavyö.
Levinneisyys ja lentoaika
Ketokultasiipi esiintyy Etelä- ja Pohjois-Euroopasta Venäjälle ja idässä Amur-joelle saakka. Laji puuttuu läntisimmästä Euroopasta. Suomessa ketokultasiipi on esiintynyt aiemmin tasaisesti koko maassa lukuun ottamatta joitain alueita Lapissa. Laji on kuitenkin vahvasti taantunut ja monilta alueilta ei ole enää havaintoja 2000-luvulta. Sama koskee esiintymiä muualla Euroopassa
Elinympäristö ja elintavat
Ketokultasiiven elinympäristöä ovat niityt, kedot, pientareet ja puutarhat. Vuoristossa esiintyvien alalajien elinympäristöä ovat vuoristoniityt. Koska toukkien tärkeimmät ravintokasvit, suolaheinät, vaativat paljasta maanpintaa ne ovat usein joutomaiden ja tulevien niittyjen ensimmäisiä kasveja. Siksi myös ketokultasiipi on usein pioneerilaji. Perhonen esiintyy kuitenkin aina melko vähälukuisena ja on muutoinkin esiintymiseltään monia sukulaisiaan paikoittaisempi. Koiraat lentävät ympäriinsä etsiskellen naaraita ja molemmat sukupuolet käyvät ahkerasti kukilla.
Naaras munii munat yksitellen lehdille ja toukat kuoriutuvat parin viikon kuluessa. Kesän mittaan toukka kasvaa hitaasti ja laji talvehtii keskenkasvuisena toukkana. Keväällä toukka syö vielä 5–7 viikon ajan ennen koteloitumistaan. Kotelovaihe kestää 2–3 viikkoa. Pohjois-Skandinaviassa, napapiirin pohjoispuolella, tavattavalla alalajilla L. h. stiberi kehitys on kuitenkin kaksivuotinen. Se talvehtii ensin munana ja toisen kerran isona toukkana.
Päiväperhoslaskennassa 2013 ketokultasiipi oli Suomen 51. yleisin päiväperhoslaji, kun vuonna 2012 sijoitus oli vielä 38. Lajin voimakkaan taantumisen vuoksi se luokiteltiin Suomen kansallisessa uhanalaisarvioinnissa 2010 silmälläpidettäväksi (NT).
Ravintokasvi
Toukan ravintokasveja ovat hierakat (Rumex), etenkin niittysuolaheinä (Rumex acetosa) ja ahosuolaheinä (Rumex acetosella) ja tattaret (Polygonum), etenkin konnantatar (Polygonum bistorta).
Henderson Forsythe
Henderson Forsythe (11. syyskuuta 1917 – 17. huhtikuuta 2006) oli yhdysvaltalainen näyttelijä.
Forsythe voitti vuonna 1979 Tony-palkinnon työstään musikaalissa The Best Little Whorehouse in Texas. Hänet asetettiin ehdolle myös Emmy-palkinnon saajaksi roolista televisiosarjassa As the World Turns.
Hans Vinjarengen
Hans Vinjarengen (20. elokuuta 1905 Nordre Land – 1. helmikuuta 1984 Oslo ) oli norjalainen yhdistetyn kilpailija. Hän voitti kaksi maailmanmestaruutta ja saavutti kaksi olympiamitalia.
Vinjarengen saavutti yhdistetyssä olympiahopeaa Sankt Moritzin talviolympialaisissa 1928. Hän kaatui mäessä toisen hyppynsä ja hävisi maanmiehelleen Johan Grøttumsbråtenille. Zakopanessa 1929 ja Oslossa 1930 Vinjarengen voitti maailmanmestaruuden. Lake Placidin olympialaisissa 1932 epäonnistui hiihdossa ja saavutti pronssia kahden maanmiehensä takana. Sollefteån MM-kisoissa 1934 ja Lahden MM-kisoissa 1938 hän saavutti pronssia.
Holmenkollenin kisojen yhdistetyn Vinjarengen voitti vuosina 1930 ja 1933. Salpausselän Kisoissa hän oli ykkönen vuonna 1933.
Nihilist
Nihilist on ruotsalainen Nicke Anderssonin Tukholmassa vuonna 1987 perustama death metal -yhtye. Suurin osa yhtyeen jäsenistä löytyi Tukholman Tunnelbanan asemilla juhlivasta metallimusiikista pitävästä joukosta, joka tunnettiin nimellä Bajsligan. Yhtye hajosi vuonna 1989 julkaistuaan kolme demoa, joista julkaistiin vuonna 2005 kokoelma nimeltään 1987–1989.
Pian yhtyeen hajottua suurin osa jäsenistä perusti death metal -yhtye Entombedin.
Ahonius
Ahonius on muun muassa seuraavien henkilöiden sukunimi:
Esperanton maailmankongressi
Kongressi järjestetään yleensä heinäkuun viimeisellä tai elokuun ensimmäisellä viikolla. Se alkaa ja päättyy lauantaina ja kestää siis kahdeksan päivää. Kongressipaikan valitsee Esperanton maailmanliiton hallitus, ja paikka vaihtuu vuosittain, jotta tapahtuma saavuttaisi osanottajia mahdollisimman laajoilta alueilta. Tapahtumaan osallistuu keskimäärin noin 2 000 esperantistia. Toisen maailmansodan jälkeen osanottajia on ollut 800–6 000 paikasta riippuen. Edustajia on ollut keskimäärin 60 eri maasta.
Taungoo-dynastia
Taungoo-dynastia hallitsi Burmaa 1400- tai 1500-luvulta 1700-luvun puoliväliin. Dynastian kantaisäksi kutsutaan joko kuningas Minkyinyoa (vallassa 1486–1531) tai hänen poikaansa Tabinshwehtia (vallassa 1531–1550). Kun portugalilaiset valloittivat alueita Malakassa, Tabinshwehti siirsi pääkaupunkiaan eteläämmäksi Bagoon päästäkseen osaksi ulkomaankaupasta. Hän yritti yhdistää burmalaiset, monit ja shanit yhdeksi kansaksi.
Esperanton maailmankongressi
Ohjelma
Kongressi on pääpiirteittäin samanlainen joka vuosi, mutta ohjelma vaihtelee hieman järjestäjän mukaan.
Marvelin Netflix-televisiosarjat
Marvelin Netflix-televisiosarjat ovat Marvel Cinematic Universeen (MCU) sijoittuvia supersankaritelevisiosarjoja, jotka perustuvat Marvel Comicsin sarjakuviin ja jotka julkaistiin Netflix-tilausvideopalvelussa. Sarjat ovat Marvel Televisionin ja ABC Studiosin tuottamia, ja niihin vaikuttavat myös MCU:n muiden MCU-televisiosarjojen tapahtumat. Marvel itse käyttää näistä sarjoista yhteisnimityksiä ”Marvel Street-Level Heroes” ja ”Marvel Knights”.
Marvel ja Netflix solmivat marraskuussa 2013 sopimuksen, jonka myötä he tuottivat neljä televisiosarjaa Daredevil (2015–2018), Jessica Jones (2015–2019), Luke Cage (2016–2018), Iron Fist (2017–2018). Niiden ensimmäisten tuotantokausien tapahtumat johtivat crossover-sarjaan nimeltä The Defenders (2017). Huhtikuussa 2016 Daredevilille tilattiin spin-off -sarja nimeltä The Punisher (2017–2019). Sarjojen pääosissa Charlie Cox näyttelee Matt Murdockia / Daredeviliä, Krysten Ritter näyttelee Jessica Jonesia, Mike Colter näyttelee Luke Cagea, Finn Jones näyttelee Danny Randia / Rautanyrkkiä, ja Jon Bernthal näyttelee Frank Castlea / Tuomaria.
Kaikkien sarjojen tuotanto lopetettiin vuonna 2019, jolloin alkuperäisen sopimuksen oli tarkoitus umpeutua. Marvel päätti olla tekemättä uutta sopimusta, koska sen emoyhtiö The Walt Disney Company julkaisi oman tilausvideopalvelunsa, Disney+:n. Sarjat poistettiin Netflixistä 1. maaliskuuta 2022, kun Disney sai niiden lisenssit. Ne julkaistiin Yhdysvalloissa Disney+:aan kokoelmana nimellä ”The Defenders Saga”. 16. maaliskuuta 2022. Suomessa ne julkaistaan Disney+:aan 29. kesäkuuta 2022.
Sarjat
<section begin=MarvelTVNetflixTable /> <section end=MarvelTVNetflixTable />
Daredevil (2015–2018)
Päivisin asianajajana työskentelevä ja nuorena poikana sokeutunut Matt Murdock käyttää kehittyneitä aistejaan taistellakseen öisin rikollisuutta vastaan Hell’s Kitchenin kaduilla omankädenoikeuden edustajana nimeltä Daredevil, asettuen vastakkain rikollisjohtaja Wilson Fiskin kanssa. Murdock kohtaa myöhemmin Frank Castlen / Tuomarin, joka harjoittaa omankädenoikeutta kuolettavammilla keinoilla, ja todistaa entisen tyttöystävänsä, Elektra Natchiosin, paluuta. The Defendersin tapahtumien jälkeen Murdock joutuu valitsemaan sankaruuden ja piileskelyn välillä, kun Wilson Fisk vapautuu vankilasta.
Joulukuussa 2013 Marvel vahvisti, että Drew Goddard olisi Daredevilin vastaava tuottaja ja showrunner, sekä käsikirjoittaisi ja ohjaisi sarjan ensimmäisen jakson, vaikka toukokuun 2014 lopussa ilmoitettiin, ettei Goddard olisikaan enää sarjan showrunner, vaan hänet korvaisi Steven S. DeKnight. Goddard, joka käsikirjoitti kaksi ensimmäistä jaksoa, jäi sarjan vastaavaksi tuottajaksi. Paljastettiin myös, että sarjan nimi olisi Marvel's Daredevil. Muutamaa päivää myöhemmin Charlie Cox valittiin näyttelemään Daredeviliä. Toinen tuotantokausi tilattiin 21. huhtikuuta 2015, ja Doug Petrie ja Marco Ramirez astuisivat showrunnereiksi DeKnightin tilalle, joka ei kiireisen aikataulunsa voinut palata tehtävään. Kolmas tuotantokausi tilattiin heinäkuussa 2016 ja lokakuussa 2017 sarjan uudeksi showrunneriksi julkistettiin Erik Oleson. Netflix ilmoitti 29. marraskuuta 2018 lopettavansa sarjan kolmanteen tuotantokauteen.
Toisella kaudella Jon Bernthal liittyi näyttelijäkaartiin Frank Castlen / Tuomarin roolissa, ennen omaa sarjaansa, Michelle Hurdin ja Carrie-Anne Mossin uusiessa Samantha Reyesin ja Jeri Hogarthin roolit sarjasta Jessica Jones.
Jessica Jones (2015–2019)
thumb|upright|[[Melissa Rosenberg on Jessica Jonesin luoja ja showrunner.]] Entinen supersankari Jessica Jones, joka kärsii traumaperäisestä stressihäiriöstä, avaa oman etsivätoimiston auttaakseen ihmisiä, mukaan lukien muita supersankareita. Kilgraven kohtaamisen jälkeen hän alkaa tutkia uutta tapausta ja joutuu samalla kohtaamaan menneisyytensä. Kohdatessaan Gregory Salingerin, hän ja Trish Walker huomaavat miten erilainen näkemys heillä on sankaruudesta.
Marraskuussa 2013 Melissa Rosenbergin ilmoitettiin olevan sarjan käsikirjoittaja ja vastaava tuottaja. Maaliskuussa 2014 Loeb ilmoitti Jessica Jonesin kuvausten alkavan Daredevilin jälkeen. Joulukuussa 2014 Krysten Ritter valittiin näyttelemään Jessica Jonesia sarjassa, jonka virallinen nimi on Marvel’s Jessica Jones. Toinen tuotantokausi tilattiin 17. tammikuuta 2016. Kolmas tuotantokausi tilattiin 12. huhtikuuta 2018. Netflix ilmoitti 18. helmikuuta 2019 kolmannen tuotantokauden jäävän sarjan viimeiseksi.
Ensimmäinen tuotantokausi, joka julkaistiin 20. marraskuuta 2015, sisältää viittauksia Kostajiin ja The Avengersin tapahtumiin. Ensimmäisellä tuotantokaudella Mike Colter valittiin näyttelemään Luke Cagea, joka esiintyy sarjassa toistuvana hahmona ennen omaa sarjaansa. Jo Daredevilissä esiintynyt Rosario Dawson uusii Claire Templen roolin. sekä Royce Johnson Brett Mahoneyn roolin. Toinen tuotantokausi julkaistiin 8. maaliskuuta 2018. Elden Henson palasi Franklin ”Foggy” Nelsonin rooliin, sekä Rob Morgan ja Tijuana Ricks Turk Barrettin ja Thembi Wallacen rooleihin. Kolmas tuotantokausi julkaistiin 14. kesäkuuta 2019.
Luke Cage (2016–2018)
Luke Cagen saatua sabotoidun kokeen myötä yli-inhimilliset voimat ja murtumattoman ihon hänestä tulee etsintäkuulutettu karkuri, joka yrittää uudelleenrakentaa elämänsä Harlemissa, mutta joutuu pian kohtaamaan menneisyytensä ja taistelemaan kaupunkinsa sydämestä. Puhdistettuaan maineensa Cagesta tulee sankari ja julkkis, joka kohtaa myös uuden uhan ja on ajautumassa lähemmäs roistomaisuuden rajaa.
Colter uusii roolinsa Carl Lucasina / Luke Cagena omassa sarjassaan,  jonka nimi on Marvel’s Luke Cage. Maaliskuussa 2014 Loeb ilmoitti sarjan kuvausten alkavan Iron Fistin kuvausten jälkeen, jolloin se olisi ollut neljäs yksittäinen sarja. Maaliskuussa 2015 Luke Cagen ilmoitettiin kuitenkin olevan kolmas yksittäinen sarja, jonka tuotanto alkaisi Jessica Jonesin jälkeen. Sarja vaihtoi julkaisemisjärjestyspaikkansa Iron Fistin kanssa vaihtui Luke Cagen saatua positiivista palautetta Jessica Jonesissa ja koska Marvel halusi ”seurata vauhtia”. Saman kuukauden aikana Cheo Hodari Cokerin ilmoitettiin olevan sarjan showrunner ja vastaava tuottaja. Toinen tuotantokausi tilattiin 3. joulukuuta 2016. Netflix ilmoitti 19. lokakuuta 2018 lopettavansa sarjan kahteen tuotantokauteen.
Ensimmäinen tuotantokausi julkaistiin 30. syyskuuta 2016, ja se sisälsi viittauksia The Avengersiin, Daredevilin toiseen tuotantokauteen, Jessica Jonesin ensimmäiseen tuotantokauteen, ja mainosjulisteen Colleen Wingin itsepuolustuskursseille, sekä mainitsee Justin Hammerin, Wilson Fiskin ja Frank Castlen. Dawson, Rob Morgan, Rachael Taylor, Stephen Rider, Parisa Fitz-Henley ja Danny Johnson uusivat aiemmista sarjoista tutut Claire Templen, Turk Barrettin, Trish Walkerin, Blake Towerin, Reva Connorsin ja Ben Donovanin roolit.
Toinen tuotantokausi julkaistiin 22. kesäkuuta 2018, ja se sisälsi viittauksen etsivä Brigid O’Reillyyn, joka oli västikään siirtynyt Harlemista New Orleansiin, viittauksena hahmon rooliin sarjassa Cloak & Dagger. Finn Jones, Jessica Henwick ja Henson esiintyivät kaudella Danny Randin, Colleen Wingin ja Foggy Nelsonin rooleissa.
Iron Fist (2017–2018)
Oltuaan 15 vuotta kadoksissa Danny Rand palaa New Yorkiin ottaakseen perheensä yhtiön hallintaansa. Vakavan uhan noustessa hänen on kuitenkin valittava sukunsa perinnön ja Rautanyrkin velvollisuuksien välillä.
Loeb ilmoitti alun perin maaliskuussa 2014, että Rautanyrkin sarjan kuvaukset alkaisivat Jessica Jonesin jälkeen, jolloin se olisi ollut Netflixin kolmas Marvel-sarja. Maaliskuussa 2015 sen ilmoitettiinkin olevan neljäs sarja, jonka tuotanto alkaa Luke Cagen jälkeen. Sarja vaihtoi julkaisemisjärjestyspaikkansa Luke Cagen kanssa Luke Cagen saatua positiivista palautetta Jessica Jonesissa ja koska Marvel halusi ”seurata vauhtia”. Huhtikuussa 2015 sarjan viralliseksi nimeksi paljastettiin Marvel’s Iron Fist. Joulukuussa 2015 Marvel ilmoitti Scott Buckin olevan valittu sarjan showrunneriksi ja vastaavaksi tuottajaksi. Helmikuussa 2016 Finn Jones valittiin Rautanyrkin rooliin. Heinäkuussa 2017 paljastettiin, että sarjalle oli tilattu toinen tuotantokausi. Raven Metzner valittiin Buckin tilalle uudeksi showrunneriksi. Netflix ilmoitti 12. lokakuuta 2018 lopettavansa sarjan kahteen tuotantokauteen.
Toinen tuotantokausi julkaistiin 7. syyskuuta 2018, Simone Missickin palatessa Misty Knightin rooliin.
The Defenders (2017)
Supersankarit Daredevil, Jessica Jones, Luke Cage ja Rautanyrkki yhdistävät voimansa New Yorkissa.
The Defendersissä Cox, Ritter, Colter ja Jones uusivat Matt Murdockin / Daredevilin, Jessica Jonesin, Luke Cagen ja Danny Randin / Rautanyrkin roolit edellisistä sarjoista. Maaliskuussa 2014 Loeb ilmoitti, että kyseisen minisarjan, viralliselta nimeltään Marvel’s The Defenders, kuvaukset alkaisivat Iron Fistin jälkeen. Huhtikuussa 2016, Marvel ilmoitti Doug Petrien ja Marco Ramirezin tulevan olemaan The Defendersin showrunnerit. Kuvausten alkaessa New Yorkissa lokakuussa 2016, Petrie oli eronnut tehtävistään sarjan toisena showrunnerina. Kuvaukset päättyivät maaliskuussa 2017. Sarjan kaikki kahdeksan jaksoa julkaistiin 18. elokuuta 2017.
Deborah Ann Woll, Elden Henson, Scott Glenn, Élodie Yung, Eka Darville, Moss, Taylor, Missick, Jessica Henwick, Dawson, Ho, Ramón Rodríguez, Peter McRobbie, Morgan, Amy Rutberg, Susan Varon ja Nichole Yannetty palaavat edellisistä sarjoista tuttuihin Karen Pagen, Foggy Nelsonin, Stickin, Elektra Natchiosin, Malcolm Ducassen, Jeri Hogarthin, Trish Walkerin, Misty Knightin, Colleen Wingin, Claire Templen, Madame Gaon, Bakuton, isä Lantomin, Turk Barrettin, Marci Stahlin, Josien ja Nicolen rooleihin. Sarjassa esiintyy myös edellsissä sarjoissa mainittu rakennus Midland Circle, joka paljastuu Käden tukikohdaksi, heidän ostettua elämää pidentävän eliksiirin ainesosien löytämiseksi sen alta. Minisarja sisältää myös viittauksia The Avengersiin.
The Punisher (2017–2019)
Frank Castle on piinattu ja jahdattu mies perheensä murhan jälkeen ja ryhtyy omankädenoikeuden edustajaksi nimeltä "Tuomari", joka taistelee rikollisuutta vastaan keinoilla millä hyvänsä.
Tammikuussa 2016, ennen Jon Bernthalin ensiesiintymistä aseistetun omankädenoikeuden edustaja Frank Castlen / Tuomarin roolissa Daredevilin toisella tuotantokaudella, Netflix ilmoitti Daredevil-sarjan spin-offin, The Punisherin, olevan hyvin "varhaisessa tuotannossa" ja että sarjalle etsittiin showrunneria. Sarja keskittyisi nimensä mukaisesti itse Bernthaliin esittämään Castleen, ja sen kuvailtiin olevan erillinen niistä, jotka johtaisivat The Defendersin tapahtumiin. Loeb ilmoitti, ettei Marvel Television ollut vielä aloittanut spin-offin tuotantoa, vaan keskittyivät ”Daredevilin toisen tuotantokauden 13 parhaaseen jaksoon”, mutta sanoi: ”En koskaan yritä lannistaa kanavaa katsomasta hahmojamme ja rohkaisemasta meitä tekemään lisää....Jos niin hyvin käy, että kirjoittaminen, ohjaus ja näyttelijä saavat ihmiset haluamaan nähdä enemmän kyseistä henkilöä, hienoa.” Huhtikuussa 2016 Marvel ja Netflix tilasivat The Punisherin, vahvistaen Bernthalin paluun rooliin ja nimittäen Steve Lightfootin sen showrunneriksi. Kuvaukset alkoivat Brooklynissä, New Yorkissa lokakuussa 2016, ja päättyivät huhtikuussa 2017. Toinen tuotantokausi tilattiin 12. joulukuuta 2017. Netflix ilmoitti 18. helmikuuta 2019 lopettavansa sarjan kahteen tuotantokauteen.
Ensimmäinen tuotantokausi julkaistiin 17. marraskuuta 2017. Woll ja Morgan palasivat Daredevilistä tuttuihin rooliinsa Karen Pagena ja Turk Barrettina. Toinen tuotantokausi julkaistiin 18. tammikuuta 2019.
Toistuvat näyttelijät ja hahmot
<blockquote class="toccolours" style="text-align:justify; width:95%; float:center; padding: 5px 5px 5px 5px; display:table;"> Lyhenteiden merkitykset
Perutut projektit
Netflixin alkuperäissisällön varapuheenjohtaja Cindy Holland tarkensi heinäkuussa 2018, että oli jatkuvasti käyty keskusteluja spin-offien tekemisestä heidän Marvel-sarjojensa hahmoille. Syyskuussa Loeb ilmaisi halunsa toteuttaa Netflixille sarjan Lohikäärmeen Tyttäristä, jossa Jessica Henwick ja Simone Missick palaisivat Colleen Wingin ja Misty Knightin rooleihin. Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.
Molly’s Game
Molly’s Game on vuonna 2017 ensi-iltansa saanut rikosdraamaelokuva, jonka on käsikirjoittanut ja ohjannut Aaron Sorkin. Se perustuu Molly Bloomin samannimiseen omaelämäkertaan. Elokuva on Sorkinin esikoisohjaus, ja sen pääosissa ovat Jessica Chastain, Idris Elba, Kevin Costner, Michael Cera, Brian d’Arcy James, Chris O’Dowd, Bill Camp, Graham Greene, Claire Rankin, Joe Keery ja Jeremy Strong. Elokuvassa seurataan Bloomia, joka joutuu FBI-tutkinnan kohteeksi järjestettyään salaisia pokeriturnauksia Hollywood-tähdille, urheilijoille, suurliikemiehille ja Venäjän mafialle.
Playa de las Américas
thumb|250px|Playa de las Américas -ranta Playa de las Américasissa. Playa de las Américas on Kanariansaarten Teneriffan etelärannikolla sijaitseva turistikylä, joka kuuluu Aronan kuntaan. Paikalliset asuvat vieressä olevassa Los Cristianos -nimisessä kylässä, joka on myös turistikylä. Itse Américasissa asuu myös jonkin verran paikallisia.
Molly’s Game
Elokuvan kuvaukset alkoivat marraskuussa 2016 Torontossa, Kanadassa. Se sai ensi-iltansa 8. syyskuuta 2017 Toronton elokuvajuhlilla. Yhdysvalloissa se sai ensin rajatun ensi-illan 25. joulukuuta 2017, jonka jälkeen alkoi laajempi teatterilevitys 5. tammikuuta 2018. Suomessa elokuva saapui teattereihin 26. tammikuuta 2018. Elokuva sai kaksi Golden Globe -ehdokkuutta vuoden 2018 Golden Globe -gaalassa: parhaasta käsikirjoituksesta ja parhaasta naispääosasta draamaelokuvassa (Chastain).
Playa de las Américas
Playa de las Américas on suosittu lomakohde, johon Suomestakin järjestetään paljon matkoja. Américaksessa on kolme hiekkarantaa: turistien suosima Playa de las Vistas (joka on puoliksi Los Cristianosin puolella), Playa del Bobo ja Playa de Troya, joka on suosittu varsinkin nuorten keskuudessa.
Playa de las Américakseen järjestävät matkoja Tjäreborg, TUI Finland, Lomamatkat, Aurinkomatkat ja Easyloma.fi.
Fiesko: historiallinen murhenäytelmä
Fiesko: historiallinen murhenäytelmä (Die Verschwörung des Fiesco zu Genua) on aikajärjestyksessä toinen Friedrich Schillerin kirjoittama näytelmä. Se perustuu historiallisiin tapahtumiin, Giovanni Luigi Fieschin salahankkeeseen Andrea Doriaa vastaan Genovassa vuonna 1547. Näytelmän ensi-ilta oli Bonnin Hoftheaterissa vuonna 1783.
I Love You Anyway
I Love You Anyway on Hurriganes-yhtyeestä tutun Cisse Häkkisen kolmas ja viimeiseksi jäänyt sooloalbumi. Se julkaistiin vuonna 1985. Levyltä julkaistiin single "I Love You Anyway/Split It Up"
Nathan Homer Knorr
thumb|Nathan Homer Knorr
Neidonrosmikki
Neidonrosmikki (Westringia fruticosa) on huulikukkaiskasvien heimoon kuuluva rosmikkien suvun ikivihreä pensas. Se on kotoisin Australian itärannikolta New South Walesistä.
Nathan Homer Knorr
Nathan Homer Knorr (23. huhtikuuta 1905 - 8. kesäkuuta 1977) oli Vartiotorniseuran neljäs presidentti ja Jehovan todistajien johtohahmo. Hänen edeltäjänsä Joseph Franklin Rutherford kuoli 8. tammikuuta 1941.
Neidonrosmikki
Varret, oksat ja lehdet
Neidonrosmikin varret puutuvat vanhemmiten. Se kasvaa 1–1,5 metriä, hyvissä oloissa 2 metriä korkeaksi ja oksat ovat tiheässä. Muodoltaan pensaat ovat puolipyöreitä tai epäsäännöllisiä. Sen rosmariinin lehtiä muistuttavat lehdet ovat kapeat ja niiden pituus on noin 2 senttimetriä. Päältä ne ovat väriltään vihreät tai harmaan vihreät alta harmahtavat. Lehtien ja nuorten versojen päällä ohutta samettimaista karvaa.
Nathan Homer Knorr
Liittyminen raamatuntutkijoihin
Knorr syntyi 23. huhtikuuta 1905 Bethlehemissä, Pennsylvaniassa. Hänen perheensä kuului reformoituun kirkkoon. Knorr kiinnostui pastori Charles Taze Russellin opetuksista ollessaan 16 vuoden ikäinen. Vuonna 1922 hän erosi reformoidusta kirkosta, ja 4. heinäkuuta 1923 hänet kastettiin raamatuntutkijaksi Little Lehig -joessa. Esitelmän kastetilaisuudessa piti Frederick William Franz, josta tuli aikanaan Knorrin seuraaja Vartiotorniseuran johdossa. Saman vuoden syyskuussa Knorr muutti Seuran päämajaan Brooklynissä, New Yorkissa, ja aloitti työnsä kokoajanpalvelijana. Hänellä oli jo Rutherfordin aikaan keskeinen asema Seuran hallinnossa, ja 1940 hänestä tuli varapresidentti.
Jehovan todistajien johdossa
Knorr valittiin Vartiotorniseuran johtoon noin viikko Rutherfordin kuoleman jälkeen, 13. tammikuuta 1941. Hän oli sitä ennen työskennellyt pitkään Seuran päämajassa Brooklynissä ollen eräs Rutherfordin läheisimpiä työtovereita. Tulevina vuosina hän muodosti yhdessä varapresidentti Frederick W. Franzin ja Seuran lainopillisen neuvonantajana Hayden Cooper Covingtonin kanssa Seuran johtotroikan. Heille kaikille oli tyypillistä uskollisuus Vartiotorniseuralle "Jumalan maanpäällisenä järjestönä" sekä antaumus Rutherfordin aikana alkaneelle todistus- ja evankeliointityölle.
Neidonrosmikki
Kasvupaikat ja levinneisyys
Neidonrosmikki kasvaa Australiassa kapealla rannikkokaistaleella joka ulottuu New South Walesistä Queenslandiin. Luonnollisilla kasvupaikoillaan se kasvaa vettä hyvin läpäisevässä maassa. Se on sopeutunut vähäravinteiseen maahan, kestämään tuulta, kuivuutta ja suolaisia tyrskyjä. Australiassa sitä kasvatetaan koristekasvina talojen pihoilla ja puistossa. Sitä on myös viety seuduille, jotka ovat lähellä sen luontaista kasvuympäristöä mutta se kestää pientä hieman alle nollan pakkastakin. Siementen lisäksi se lisääntyy myös pistokkaista.
Nathan Homer Knorr
Jehovan todistajien johdossa
Presidentti Knorrilta puuttui lähes täysin hänen edeltäjiensä henkilökohtainen karisma. Puhujana hän oli hyvä, joskin hieman kuivahko, mutta kirjoittajana hänellä ei kerrota olleen suuria lahjoja. Knorr ei liioin ollut edeltäjiensä kaltainen kekseliäs ja uutta luova teologinen ajattelija. Hänen aikanaan Jehovan todistajien opillinen johto keskittyi ennen kaikkea varapresidentti Franzin käsiin. Knorrin vahvuus oli ennen kaikkea hänen järjestely- ja hallinnointikykynsä. Hän oli myös erinomainen taloudellinen johtaja. Hänet tavanneet vieraat kertoivat hänen muistuttavan ennemminkin suuren yhtiön pääjohtajaa kuin uskonnollista johtajaa.
Neidonrosmikki
Kasvupaikat ja levinneisyys
Rosmikkien tieteellinen sukunimi Westringia on annettu ruotsalaisen lääkärin ja luonnontieteilijän Johan Peter Westringin kunniaksi. Neidonrosmikin lajin nimi fruticosa tarkoittaa pensasta latinaksi.
Nathan Homer Knorr
Jehovan todistajien johdossa
Knorrilla oli voimakas tahto. Henkilökohtaisilta ominaisuuksiltaan hän oli vaatimaton, vaikka arvostikin arkipäivän mukavuutta ja pöydän iloja. Hän korosti voimakkaasti oikeudenmukaisuuden, rehellisyyden ja laillisuuden periaatteita. Knorrin läheiset tunsivat hänet huumorintajuisena seuramiehenä, mutta Beetelin työntekijöille hän näyttäytyi useimmiten etäisenä ja tiukkana hahmona. Hän saattoi olla ankara ja joskus jopa ilkeä, ja hänen tiukkasanaisia puhuttelujaan opittiin pelkäämään. Vuosien saatossa hän profiloitui yhä enemmän Jehovan todistajien "isähahmoksi". Toisin kuin edeltäjillään, Knorrilla ei ollut hankaluuksia suhtautumisessa naissukupuoleen. Knorr oli päättänyt vaikuttaa Jehovan todistajien jäsenmäärän maailmanlaajuiseen kasvuun. Hänen edeltäjänsä Rutherford oli esittänyt, että Jehovan todistajien ensisijainen tehtävä oli "saarnata hyvää sanomaa Jumalan valtakunnasta, joka hallitsi näkymättömänä ja joka pian oli tuleva kukistamaan maailman valtakunnat". Rutherford vaati Jehovan todistajia saarnaamaan ja todistamaan kaduilla ja toreilla sekä kulkemaan talosta taloon. Koska vain harvat osasivat todistaa henkilökohtaisesti, todistajat käyttivät yleensä valmiita puheita, jakoivat lehtiä, soittivat gramofonilla Rutherfordin puheita äänilevyiltä tai vain kulkivat kaduilla yllään mainoskyltit.
Knorr ymmärsi, että todistajien valmiuksia henkilökohtaiseen todistamiseen piti lisätä, mikäli haluttiin saada aikaan kasvua. Jo kuukauden kuluttua valitsemisestaan Seuran presidentiksi Knorr ilmoitti, että Seura valmisteli "teokraattista koulua", jossa yksittäisiä Jehovan todistajia koulutettaisiin Raamatun tutkimiseen, julkiseen puhumiseen ja keskusteluun. Seura valmisti koulua koskevat ohjeet, ja kaikkia Jehovan todistajien seurakuntia määrättiin perustamaan teokraattinen koulu. Samalla seurakuntia kehotettiin pitämään viikoittainen palveluskokous, jossa keskusteltaisiin evankelioimistyön paikallisista tarpeista sekä harjoiteltaisiin saarnaamistyötä. Syyskuun 24. päivänä 1942 Knorr ehdotti lisäksi, että Seuran tulisi perustaa erityinen koulu lähetyssaarnaajien kouluttamiseksi palvelemaan maissa, joissa tarve Valtakunnan julistajille olisi järjestön näkemyksen mukaan suuri. Seuran johtokunta hyväksyi asian yksimielisesti, ja 1. helmikuuta 1943 tämän Gilead-koulun ensimmäinen, sadan oppilaan luokka aloitti South Lansingissa, New Yorkin osavaltiossa. Knorrin kanta oli että työn eteenpäin vieminen edellyttäisi tehokkaampaa organisaatiota. Lähes välittömästi vastuuseen astuttuaan Knorr palautti käyttöön kierros- ja piiripalvelijoiden virat. Vuonna 1946 hän otti käyttöön puolivuosittaiset kierroskonventit ja vuosina 1948 ja 1949 vuotuiset piirikonventit. Hänen tullessaan presidentiksi Seuralla oli 25 haaratoimistoa. Vuonna 1946 haaratoimistojen määrä oli lisääntynyt 57:ään toisen maailmansodan ja holokaustin koettelemuksista huolimatta. Seuraavan 30 vuoden aikana haaratoimistojen määrä kasvoi 97:ään. 1950-luvulla Knorr jakoi maailman "vyöhykkeisiin", joiden johtoon määrättiin vyöhykepalvelija. Täten työtä voitiin tehostaa eri puolilla maailmaa paikallisten tarpeiden mukaan.
Toiminnan uudelleen organisointi ja Jehovan todistajien valmennus sananjulistustyöhön oli järjestön näkökulmasta tuloksellista. Jehovan todistajien määrä kasvoi maailmanlaajuisesti nopeasti. Kun Knorrin tultua presidentiksi Jehovan todistajia oli ollut 115 240, oli heitä hänen kuollessaan noin 2 223 538. On esitetty, että jäsenmäärän kasvuun saattoivat vaikuttaa tosin myös toisen maailmansodan traumaattiset kokemukset sekä maailman jakautuminen kahteen blokkiin ja jaon mukanaan tuoma ydinsodan vaara. Vaikeissa ja turvattomissa olosuhteissa ihmiset hakivat lohtua ja apua Jehovan todistajien opettamasta "loistavasta tulevaisuudesta", josta maallikkojäsenetkin osasivat nyt paremmin kertoa suurelle yleisölle.
Eräs Jehovan todistajien mielestä tärkeä Knorrin ajan toimintamuoto, joka toi Jehovan todistajille julkisuutta, olivat suuret kansainväliset konventit, jotka tunnettiin nimellä "New World Assemblies" eli "Uuden maailman kokoukset". Ensimmäinen niistä pidettiin New Yorkin Yankee Stadiumilla 1950. Kokouksessa julkaistiin Uuden maailman käännöksen ensimmäinen osa, Kreikkalaiset kirjoitukset (eli Uusi testamentti). Knorrin pitämää kokouksen pääesitelmää kuunteli 123 707 ihmistä. Vuonna 1953 pidettiin New Yorkissa toinen, vielä mittavampi kansainvälinen konventti. Viimeinen ja suurin kansainvälinen konventti oli 27. heinäkuuta – 3. elokuuta 1958 järjestetty kokous, jota varten Seura vuokrasi New Yorkista kaksi stadionia, Yankee Stadiumin lisäksi Polo Groundsin stadionin. Sunnuntain pääesitelmää, jonka piti Knorr, kuunteli kaikkiaan 253 922 ihmistä. Konventissa kastettiin 7 123 ihmistä.
Kirjallisuuden julkaiseminen
Pian valitsemisensa jälkeen 1942 Knorr otti käyttöön vielä nykyäänkin käytössä olevan tavan, jonka mukaan Vartiotornissa ja muissa julkaisuissa ei mainita tekijän nimeä. Lehdet ja kirjat julkaistaan anonyymisti, vain Jehovan todistajien nimissä. Samoin Seuran kirjeenvaihtoa ei enää allekirjoiteta, vaan kirjeiden alle painetaan Vartiotorniseuran nimi ja leima. Selitys saattaa osittain olla se, ettei Knorr ollut edeltäjiensä veroinen kynänkäyttäjä. Paljon tärkeämpi oli Jehovan todistajien mukaan kuitenkin teologinen peruste. Jehovan todistajat eivät näkemyksensä mukaan seuraa ihmistä, vaan "uskollista ja ymmärtäväistä orjaa", hengellä voideltujen joukkoa, joka jakaa Jehovan todistajille hengellistä ravintoa, "ruokaa oikeaan aikaan", Vartiotorniseuran välityksellä. Knorr näki myös tarpeen julkaista materiaalia, joka selittäisi Jehovan todistajien opin yksinkertaisesti ja kansantajuisesti ja jota voitaisiin käyttää sananpalvelutyössä. Ensimmäinen tällainen teos, "Let God be True" (suomeksi "Olkoon Jumala totinen") ilmestyi 1946.
Opilliset ja käytännön muutokset
Seuran opillinen kehitys, joka oli ollut vilkasta sekä Charles Taze Russellin että Joseph Franklin Rutherfordin aikana, rauhoittui ja seestyi Knorrin presidenttikaudella. Myös Rutherfordin kauden kiivaat hyökkäykset kristillisiä kirkkoja ja niiden pappeja, maallisia valtioita ja Kansainliittoa/Yhdistyneitä kansakuntia vastaan rauhoittuivat selvästi. Eräs merkittävä tekijä olivat vuonna 1962 Vartiotornissa julkaistut artikkelit, joissa Seuran kanta Roomalaiskirjeen 13:1 mainittuihin "esivaltoihin" muutettiin takaisin ennen vuotta 1929 vallinneeksi, tosin hieman modifioituna. Kun Rutherford oli selittänyt, että ainoat esivallat, joiden alle kristittyjen on alistuttava, ovat Jehova Jumala ja Jeesus Kristus, selitti Vartiotorni nyt perinteisen kristillisen tulkinnan mukaisesti, että Roomalaiskirjeen "esivallat" ovat maallisia esivaltoja, joiden alaisuuteen kristittyjen on asetuttava. Uuden maailman käännökseen vedoten tosin korostettiin esivaltojen aseman suhteellisuutta; niitä ei tule totella enemmän kuin Jumalaa. Toisaalta kristillinen teologia on aina selittänyt, että esivaltojen asema ei saa käydä Jumalan aseman yli.
Knorrin aikana myös vastakkainasettelu tieteen ja lääketieteen kanssa lieveni. Herätkää!-lehdessä, jonka syntyi 1946 "Lohdutus" eli "Consolation"-lehden tilalle (joka puolestaan oli syrjäyttänyt "Kultaisen ajan" ["Golden Age"] vuonna 1937), ei enää julkaistu artikkeleita rokotuksia tai alumiiniastioita vastaan. Toisaalta Vartiotorni otti heinäkuun 1. päivän numerossa 1945 tiukan kannan verensiirtoihin. Jehovan todistaja ei lehden mukaan saanut ottaa verensiirtoja eikä mitään veren fraktioita. Tulevina vuosina ja vuosikymmeninä tämä tuli johtamaa yhä uusiin murhenäytelmiin ja niiden kautta negatiiviseen julkisuuteen. Myös sotapalvelusta ja kaikkinaista sitä korvaavaa siviilipalvelusta vastaan kanta oli tiukan kielteinen, kuten jo Rutherfordin aikana.
Vuoden 1944 toukokuun 15. päivän Vartiotorni loi uuden käytännön seurakunnasta erottamiseen. Russellin ja pitkälti myös Rutherfordin aikana seurakuntalaisten rikkeet ja ylitsekäymiset käsiteltiin koko seurakunnan kokouksessa Matteuksen 18:17 tulkinnan mukaan. Seurakunnasta erottaminen oli sangen harvinaista. Nyt järjestelmä muuttui. Seurakuntiin luotiin erityisiä oikeuskomiteoita, joiden tehtävänä oli toimia seurakuntalaisten rikkeiden ja syntien tutkijoina ja tuomareina. Alussa komiteat keskittyivät niihin, jotka "hajottivat seurakuntaa" tai "loivat lahkoja" julistamalla omia, Vartiotorniseuran kanssa ristiriidassa olevia mielipiteitä. Pian painopiste siirtyi kuitenkin "seurakunnan puhtauden" varjelemiseen, ja komiteat alkoivat käsitellä haureuden tapaisia julkisyntejä. Seurakunnasta erottamisesta tuli pelottava ase, koska Jehovan todistajia vaadittiin katkaisemaan kaikki siteet erotettuihin, jopa sukulaisiin.
Vuosi 1975
Vuonna 1966 Vartiotorniseura julkaisi kirjan "Life Everlasting in Freedom of the Sons of God" (suomeksi "Ikuinen elämä Jumalan lasten vapaudessa"). Teos oli muiden julkaisujen tapaan ilman tekijännimeä, mutta kaikesta päätellen sen on kirjoittanut Seuran tuleva presidentti Frederick Franz. Tässä teoksessa spekuloitiin ensi kertaa avoimesti vuodella 1975. Franzin laskelmien mukaan kyseisen vuoden syksyllä tuli kuluneeksi 6 000 vuotta Aadamin luomisesta ja ihmiskunnan alusta. Tuolloin ihmiskunta siis astuisi seitsemänteen vuosituhanteensa. Kirjan mukaan olisi mitä soveliainta, että Jumala juuri tuolloin hävittäisi jumalattomat ihmiset ja heidän hallituksensa Harmageddonissa ja palauttaisi maan paratiisilliseen tilaan. Ihmiskunnan seitsemäs vuosituhat tulisi olemaan tuhatvuotisen valtakunnan aikaa, jolloin ihmiskunta saatettaisiin synnittömään tilaan ja jonka päätyttyä Jumala voisi katsoa luomakuntaansa ja todeta sen olevan hyvä.
Seuraavina vuosina Vartiotorniseuran julkaisut viittasivat yhä useammin vuoteen 1975 aikana, jolloin Harmageddon mitä todennäköisimmin tulisi. Koska jäljellä oleva aika olisi lyhyt, tulisi kaikki voimat keskittää saarnaamistyöhön ja uusien Jehovan todistajien löytämiseen. Vuonna 1968 julkaistiin lyhyt ja havainnollinen perusteos "The Truth that Leads to Eternal Life" ("Totuus, joka johtaa ikuiseen elämään"), joka oli tarkoitettu käytettäväksi raamatuntutkimisen apuvälineenä uusien järjestön opeista kiinnostuneiden kanssa. Kirjasta, joka sinisten kansiensa mukaan sai kutsumanimen "sininen pommi", tuli eräs maailman myydyimmistä kirjoista. Uutta oli ennen kaikkea se, että raamatuntutkistelua kiinnostuneen kanssa ei uusien ohjeiden mukaan saanut johtaa kauemmin kuin kuusi kuukautta. Jos henkilö ei tämän ajan kuluessa liittynyt Jehovan todistajiin, tuli "tutkiminen" jättää sikseen ja siirtyä muiden luo.
Vartiotorniseura ei Jehovan todistajien mukaan missään vaiheessa väittänyt ehdottomalla dogmaattisella varmuudella Harmageddonin tulevan vuonna 1975. Sen mukaan useat vanhemmat tai lukeneemmat Jehovan todistajat eivät uskoneet laskelmiin tai ainakin epäilivät niitä. Suurin osa todistajista näyttää kuitenkin uskoneen asiaan vuorenvarmasti. Monet luopuivat koulutuksesta, perheen perustamisesta tai tulevaisuuden suunnittelusta omistautuakseen saarnaamistyölle. Jotkut myivät omaisuuttaan tai sanoutuivat irti työpaikoistaan voidakseen ryhtyä kokoaikaisiksi tienraivaajiksi. Jehovan todistajien määrä kasvoi voimakkaasti vuoden 1975 lähetessä. Vuonna 1968 aktiivisia todistajia oli ollut 1 221 504. Vuonna 1975 heitä oli 2 179 256 ja vuonna 1976 peräti 2 248 390. Samaan aikaan vuotuisessa Jeesuksen kuoleman muistonvietossa läsnä olleiden määrä kasvoi 2 493 519:stä 4 972 571:een.
Kun vuonna 1975 ei tapahtunut mitään merkittävää, liikkeen kasvu tyrehtyi ja kääntyi laskuun. Tuhannet ihmiset jättivät liikkeen pettyneinä. Presidentti Knorr sairastui samaan aikaan vakavasti eikä voinut ottaa tilanteen jälkihoitoa käsiinsä. Liikkeen hallintoelimen toiminta lähes lamaantui.
Organisaatiomuutokset järjestön hallinnossa
1. lokakuuta 1972 Jehovan todistajien seurakuntien hallintomallia muutettiin ainakin näennäisesti demokraattisempaan suuntaan. Kun seurakuntia oli aiemmin johtanut Seuran nimittämä seurakunnanpalvelija käytännössä diktatorisin valtuuksin, tuli seurakunnan johtoon nyt kollektiivinen, useasta jäsenestä koostuva vanhemmisto, jonka apuna toimi avustavia palvelijoita. Seurakuntien johto ei siis enää ollut yhden miehen käsissä, vaan niitä johtivat "kypsien kristittyjen miesten," ryhmät. Kypsän kristityn miehen katsottiin olevan henkilö, joka täytti 1. Timoteuksen kirjeessä luvussa 3 ja jakeissa 2-7 esitetyt pätevyysvaatimukset. Näihin vaatimuksiin sisältyi mm. se että mies oli kohtuullinen tavoissaan, ei juoppo rähisijä eikä riidanhaluinen. Hänen tuli myös johtaa omaa perhettään hyvin; toisin sanoen hänen lapsiensa ja vaimonsa tuli olla esimerkillisiä seurakunnan jäseniä. Paikallisseurakuntien itsemääräämisoikeutta myös kasvatettiin hieman. Toisaalta Vartiotorniseura nimitti sekä vanhimmat että avustavat palvelijat, ja saarnaamisinnon ohella tärkeä nimityskriteeri oli uskollisuus Jehovan maanpäälliselle järjestölle. Mistään todellisesta demokratisoinnista ei siis voinut olla puhe.
Alakulotettuja tunnelmia
Alakulotettuja Tunnelmia on Viikatteen vuonna 2000 julkaistu mini-CD. Levyn nimikkoraita on mukana myös Viikatteen ensimmäisellä studioalbumilla Noutajan valssi. Alakulotettuja tunnelmia-EP oli ensimmäinen Ranka Recordingsin julkaisema Viikate-levytys.
Nathan Homer Knorr
Organisaatiomuutokset järjestön hallinnossa
Lisäksi seurakunnan vanhimpia kehotettiin saarnaamistyön lisäksi kiinnittämään huomiota myös sielunhoidolliseen "paimennustyöhön" eli seurakuntalaisten henkisestä ja hengellisestä hyvinvoinnista huolehtimiseen. Yhdessä paikallisten seurakuntien itsemääräämisoikeuden kasvun kanssa tämä johti eräänlaiseen "suojasäähän", olosuhteiden vapautumiseen seurakunnissa. Tämä tuskin kuitenkaan oli Vartiotornseuran tarkoitus. Ajatuksena lienee pikemminkin ollut Jehovan todistajien valmistaminen vuonna 1975 koittavaan "suureen ahdistukseen". Seuran päämajassa Brooklynissä arveltiin, että ahdingon aikana Seuran johto joutuu toimintakyvyttömäksi ja eristetyksi paikallisista seurakunnista. Vähentämällä seurakuntien riippuvuutta Brooklynistä haluttiin antaa niille toimintamahdollisuus hajaannuksen aikanakin.
Alakulotettuja tunnelmia
Kappaleet
Lähde:
Nathan Homer Knorr
Kuolema
Vuoteen 1975 asetettujen odotusten rauettua tyhjiin Jehovan todistajien järjestö ajautui kriisiin. Pahaksi onneksi presidentti Knorrin terveys alkoi heiketä samaan aikaan. Kesällä 1976 hänellä havaittiin aivokasvain, jota ei voitu leikata. Täten Seura joutui käytännössä johtajattomaan tilaan lähes pahimmalla mahdollisella hetkellä. Knorr vetäytyi Vartiotornin maatiloille Walkillissa, New Yorkissa. Siellä hän kuoli 8. kesäkuuta 1977.
Oulun Kärppien SM-liigakausi 2009–2010
Oulun Kärppien SM-liigakausi 2009–2010 on Oulun Kärppien 22. SM-liigakausi. Kärpät pelasi runkosarjassa 58 ottelua. Runkosarja alkoi 10. syyskuuta vierasottelulla Saimaan Palloa vastaan Lappeenrannassa ja päättyi viimeisellä kierroksella 20. maaliskuuta kotiottelulla Rauman Lukkoa vastaa. Kauden alkaessa Kärpät oli liigan hallitseva hopeamitalisti. Kärppien lopullinen sijoitus SM-liigassa oli kahdeksas.
Pelaajat
Kärpät menetti jälleen viime kauden päätteeksi useita pelaajiaan. Kärpistä lähti muun muassa joukkueensa kaksi parasta maalintekijää, ruotsalaisen Jonas Anderssonin KHL-seura Dynamo Minskiin sekä Toni Koiviston KHL-seura Metallurg Magnitogorskiin. Joukkueesta lähti ennen kauden alkua seitsemän pelaajaa, jotka olivat yhteensä tehneet 80 maalia. Se oli noin 44 prosenttia kaikista joukkueen maaleista viime kaudella.
Anderssonin ja Koiviston lisäksi Kärpistä ennen kauden alkua lähtivät puolustaja Josef Boumedienne, joka siirtyi samaan seuraan kuin Andersson. Juhamatti Aaltonen ja Tommi Paakkolanvaara siirtyivät Pelicanssiin, huippulupaus Mikael Granlundin ja puolustaja Martti Järventien uusi seura oli HIFK Hockey. Mestikseen Kärpistä siirtyivät Tommi Leinonen sekä Antti Kauppila. Leinonen siirtyi Kajaanin Hokkiin ja Kauppila Rovaniemen Kiekkoon. Maalivahti Petteri Similä siirtyi yhdysvaltalaiseen Niagara IceDogsiin ja kanadalaisen Daniel Corso uusi seura oli ruotsalainen Timrå IK.
Kärpät hankki pelaajia ennen kautta vain kahdesta paikasta: Ruotsista ja Rauman Lukosta. Ruotsista Kärppiin tulivat puolustaja Teemu Aalto sekä hyökkääjät Pavel Rosa ja Kimmo Koskenkorva. Aalto pelasi Linköpings HC:ssa, tšekkiläinen Rosa Rögle BK:ssa ja Koskenkorva Skellefteå AIK:ssa. Lukosta Kärppiin saapuivat hyökkääjät Mika Viinanen ja Pekka Saarenheimo.